**LATIHAN PERIBAHASA 2- NA (5 MARKAH)**

**Arahan:** Pilih peribahasa yang paling sesuai daripada senarai yang diberikan di bawah ini bagi tiap-tiap keterangan yang bergaris bawah dalam teks yang berikut. Kemudian, tulis huruf jawapan pilihan kamu di Kertas Jawapan yang disediakan.

|  |  |
| --- | --- |
| (A) | bagai hujan jatuh ke pasir |
| (B) | air pun ada pasang surutnya |
| (C) | malu berkayuh, perahu hanyut |
| (D) | bagai menelan mestika embun |
| (E) | seperti anak ayam kehilangan ibu |
| (F) | biar putih tulang, jangan putih mata |
| (G) | bagaimana acuan begitulah kuihnya |
| (H) | di mana bumi dipijak, di situ langit dijunjung |
| (I) | diam-diam ubi berisi, diam-diam besi berkarat |
| (J) | belakang parang pun jikalau diasah nescaya tajam |

Mak Limah adalah seorang wanita yang cekal hati. Biarpun terpaksa membesarkan lima orang anaknya seorang diri, dia tidak pernah mengeluh atau menyesali nasib. Baginya **(1)** dalam kehidupan, kadang-kala kita rasa senang dan gembira dan kadang-kala sedih dan memeritkan. Walaupun anak-anaknya membesar tanpa seorang ayah, mereka semua berjaya melanjutkan pelajaran ke peringkat tinggi kerana mereka **(2)** mendengar kata-kata nasihat yang berharga daripada ibu tercinta. **(3)** Budi pekerti mereka juga seperti ibu mereka, lembut berbicara dan rajin berusaha. Walau bagaimanapun, dahulu anak bongsu Mak Limah, Ali, menghadapi masalah dalam pelajarannya. Namun, dia bernasib baik kerana adik-beradiknya percaya **(4)** orang yang bodoh sekalipun kalau diajar betul-betul akan menjadi pandai. Setiap hari, mereka menemani Ali belajar dan membantunya dalam pelajarannya. Mereka **(5)** menggalakkannya untuk bertanya jika tidak memahami sesuatu pelajaran agar mendapat kemajuan.

Jawapan: B, D, G, J, C